**ЈУЛ 2024. ЈАВНИ ПОЗИВ ЗА УЧЕШЋЕ У ЈАВНОЈ РАСПРАВИ О НАЦРТУ ЗАКОНА О ИЗМЕНАМА И ДОПУНАМА ЗАКОНА О ФИНАНСИЈСКОЈ ПОДРШЦИ ПОРОДИЦИ СА ДЕЦОМ**

Обавештење

Министарство за бригу о породици и демографију спроводи јавну расправу о Нацрту закона о изменама и допунама Закона о финансијској подршци породици са децом и обавештава све грађане, као и стручну јавност да се упознају са текстом Нацрта закона и да дају своје предлоге, примедбе и сугестије.

Јавна расправа спровешће се у периоду од 15. јула до 5. августа 2024. године.

Текст Нацрта закона биће постављен на сајту Министарства за бригу о породици и демографију [www.minbpd.gov.rs](http://www.minbpd.gov.rs) и на порталу е-Управа.

Учесници у јавној расправи могу своје примедбе, предлоге и сугестије доставити на Обрасцу за примедбе, предлоге и сугестије у вези са Нацртом закона о изменама и допунама Закона о финансијској подршци породици са децом или путем електронске поште:kabinet@minbpd.gov.rs и marko.ristic@minbpd.gov.rs или писаним путем на адресу: Министарство за бригу о породици и демографију, Нови Београд, Булевар Михајла Пупина 2а, са назнаком: ''За јавну расправу о Нацрту закона о изменама и допунама Закона о финансијској подршци породици са децом''.

Министарство за бригу о породици и демографију ће у оквиру јавне расправе организовати два округла стола, први округли сто ће се одржати у Београду дана 17. јула 2024. године, у Палати ''Србија'', Булевар Михајла Пупина 2а, Нови Београд, у сали 129, са почетком у 10 часова и други округли сто ће се одржати у Крушевцу дана 25. јула 2024. године у Градској управи града Крушевца, Улица Газиместанска бр. 1, у сали ''34'' у 11 часова.

По окончању поступка јавне расправе Министарство за бригу о породици и демографију анализираће све примедбе, предлоге и сугестије учесника у јавној расправи и сачинити извештај о спроведеној јавној расправи и исти објавити на веб презентацији и порталу е-Управа.

Преузмите:

* Нацрт закона,
* Преглед одредаба закона које се мењају,
* Образложење,
* Образац за примедбе, предлоге и сугестије,
* Закључак и Програм о спровођењу јавне расправе о Нацрту закона о изменама и допунама Закона о финансијској подршци породици са децом.